#### 3. Θρησκεία, λατρεία και ο άνθρωπος

###### Ο άγιος Γρηγόριος Νύσσης για την προσευχή

Ἡ προσευχὴ εἶναι φύλακας τῆς σωφροσύνης, χαλιναγωγεῖ τὸν θυμό, καταστέλλει τὴν ὑπερηφάνεια, καθαρίζει ἀπὸ τὴ μνησικακία, διώχνει τὸ φθόνο, καταργεῖ τὴν ἀδικία, ἐπανορθώνει τὴν ἀσέβεια. Ἡ προσευχὴ εἶναι δύναμη τῶν σωμάτων, φέρνει χαρὰ στὸ σπίτι, χορηγεῖ εὐνομία στὴν πόλη, παρέχει ἰσχὺ στὴν ἐξουσία, δίνει νίκη κατὰ τὴν διάρκεια τοῦ πολέμου, ἐξασφαλίζει τὴν εἰρήνη, ξαναενώνει τοὺς χωρισμένους, διατηρεῖ στὴ θέση τους ἑνωμένους. Ἡ προσευχὴ εἶναι τὸ ἐπισφράγισμα τῆς παρθενίας, ἡ πιστότητα τοῦ γάμου, ὅπλο στοὺς ὁδοιπόρους, φύλακας ὅσων κοιμοῦνται, θάρρος τῶν ξύπνιων, στοὺς γεωργοὺς φέρνει τὴν εὐφορία, στοὺς ναυτιλόμενους χαρίζει τὴ σωτηρία. Ἡ προσευχὴ γίνεται συνήγορος τῶν δικαζομένων, ἐλευθερία τῶν φυλακισμένων, παρηγοριὰ τῶν λυπημένων, χαρὰ γιὰ τοὺς χαρούμενους, παρηγοριὰ στοὺς πενθοῦντες, δόξα γι᾿ αὐτοὺς ποὺ ἔρχονται σὲ γάμο, γιορτὴ στὰ γενέθλια, σάβανο σ᾿ αὐτοὺς ποὺ πεθαίνουν. Ἡ προσευχὴ εἶναι συνομιλία μὲ τὸν Θεό, θεωρία τῶν ἀοράτων, πληροφόρηση γιὰ ὅσα ἐπιθυμοῦμε, ὁμοτιμία μὲ τοὺς ἀγγέλους, προκοπὴ στὰ καλὰ ἔργα, ἀποτροπὴ ἀπὸ τὰ κακά, διόρθωση γιὰ κείνους ποὺ ἁμαρτάνουν, ἀπόλαυση τῶν παρόντων ἀγαθῶν, ὑπόσταση τῶν ἀγαθῶν τοῦ μέλλοντος […]
Γρηγόριος Νύσσης, Εἰς τἠν Προσευχἠν, Λόγος Α΄, PG 44, 1124ΑΒC

* * *

Θα τα πω όλα στο Θεό
Στίχοι-μουσική: Βασίλης Νταλάπας
Θα τα πω όλα στο Θεό
όταν μπορέσω να τον δω
ήταν τα λόγια ενός τρίχρονου παιδιού
ήτανε θύμα του πόνου
Αύριο θα έχει ξεχαστεί
όπως συμβαίνει κάθε στιγμή
σε άλλες χώρες μα και σ’ αυτή
αποτραβιόμαστε από τη ζωή
Χάνονται τόσοι άνθρωποι
παντού απλώνεται σιωπή
θα μας φάνε τα αγρίμια
μα μην αγχώνεστε
να κοιμάστε γαλήνια
Θα τα πω όλα στο Θεό
όταν μπορέσω να τον δω
ήταν τα λόγια ενός ανθρώπου
ήτανε θύμα του δικού του εαυτού
Χάνονται τόσοι άνθρωποι
παντού απλώνεται σιωπή
θα μας φάνε τα αγρίμια
μα μην αγχώνεστε
να κοιμάστε γαλήνια
Θα τα πω όλα στο Θεό
άμα μπορέσω ποτέ μου να τον δω

* * *

Όταν στο Θεό μιλώ (2009)
Στίχοι: Ηλίας Κατσούλης
Μουσική: Παντελής Θαλασσινός
Όταν στο Θεό μιλώ
χίλια τον παρακαλώ
μα ζητάω ένα
Στον αέρα να πετώ
στη φωτιά να περπατώ
όπου κι αν με χρειαστείς
να ΄μαι εκεί πριν το σκεφτείς
Όταν λέω στο Θεό
τόσα κι άλλα τόσα
ξέρει αυτός τι εννοώ
στου ουρανού τη γλώσσα

* * *

Προσευχή
Στίχοι-Μουσική: Χαρούλα Αλεξίου
Δώσ’ μου ένα σύνορο να περπατώ
Δώσ’ μου ένα όνομα να μη χαθώ
Δώσ’ μου ένα όνειρο να κρατηθώ
Δώσ’ μου ένα όραμα ν’ αντισταθώ
Δώσ’ μου ένα παιδί να εξομολογηθώ
Δώσ’ μου ένα φιλί να πλύνω το κακό
Ξύπνησέ με το πρωί μ’ ένα σκοπό
Που να λέει χαλάλι στη ζωή που ζω

# Οθόνη Βοήθειας

Το φαινόμενο της θρησκείας.

# Καρτέλα Συντελεστών