#### 1. Η αναζήτηση του Θεού και η θρησκεία

###### Η Αγία Γραφή για την αναζήτηση του Θεού

7Ποῦ πορευθῶ ἀπὸ τοῦ πνεύματός σου καὶ ἀπὸ τοῦ προσώπου σου ποῦ φύγω; 8ἐὰν ἀναβῶ εἰς τὸν οὐρανόν, σὺ ἐκεῖ εἶ, ἐὰν καταβῶ εἰς τὸν ᾅδην, πάρει· 9ἐὰν ἀναλάβοιμι τὰς πτέρυγάς μου κατ᾿ ὄρθρον καὶ κατασκηνώσω εἰς τὰ ἔσχατα τῆς θαλάσσης, 10καὶ γὰρ ἐκεῖ ἡ χείρ σου ὁδηγήσει με, καὶ καθέξει με ἡ δεξιά σου. | 7Πού να πάω μακριά από το Πνεύμα σου; και μακριά απ’ την παρουσία σου πού να φύγω; 8Αν ανεβώ στους ουρανούς, εσύ είσ’ εκεί· αν στρώσω το κρεβάτι μου στον άδη, εκεί είσαι πάλι. 9Αν τα φτερά μου απλώσω και πετάξω εκεί που ο ήλιος ξεμυτά ή εκεί που χάνεται στης θάλασσας την άκρη, 10κι εκεί το χέρι σου θα με καθοδηγεί κι η ευνοϊκή σου δύναμη θα με κρατάει.
Ψαλμός 138, 7- 10

2Ο Θεός, ο Θεός μου, προς σε ορθρίζω. Εδίψησέ σε η ψυχή μου, ποσαπλώς σοι η σαρξ μου, εν γη αβάτω και ανύδρω. 3Ούτως εν τω αγίω ώφθην σοι, του ιδείν την δύναμιν σου και την δόξαν σου. 4Ότι κρείσσον το έλεός σου υπέρ ζωάς, τα χείλη μου επαινέσουσί σε. 5Ούτως ευλογήσω σε εν τη ζωή μου, και εν τω ονόματί σου αρώ τας χείράς μου. | 2Θεέ, Θεός μου είσ’ εσύ, σ’ αναζητώ απ’ τα χαράματα· διψάει για σένα η ψυχή μου· η σάρκα μου σ’ αποζητάει σε μια έρημη, στεγνή κι άνυδρη γη. 3Στο ναό τον άγιο κοίταξα για σένα, τη δύναμή σου και τη δόξα σου να δω. 4Επειδή είναι πιο καλή κι απ’ τη ζωή η ευσπλαχνία σου, τα χείλη μου θα σ’ ανυμνούν. 5Όλη μου τη ζωή θα σ’ ευλογώ και στ’ όνομά σου θα προσεύχομαι.
Ψαλμός 62, 2-5

2Ὅν τρόπον ἐπιποθεῖ ἡ ἔλαφος ἐπὶ τὰς πηγὰς τῶν ὑδάτων, οὕτως ἐπιποθεῖ ἡ ψυχή μου πρός σέ, ὁ Θεός. 3ἐδίψησεν ἡ ψυχή μου πρὸς τὸν Θεόν, τὸν ἰσχυρόν, τὸν ζῶντα· πότε ἥξω καὶ ὀφθήσομαι τῷ προσώπῳ τοῦ Θεοῦ; | 2Όπως η ελαφίνα αποζητάει τα τρεχούμενα νερά έτσι η ψυχή μου σ' αποζητάει Θεέ μου! 3Είν' η ψυχή μου διψασμένη για το Θεό, για τον αληθινό Θεό. Πότε θα 'ρθώ να δω το πρόσωπό σου, Θεέ μου;
Ψαλμός 41, 2-3

* * *

###### Ο άγιος Γρηγόριος Νύσσης για την αναζήτηση και την εύρεση του Θεού

Βρίσκει τόν Θεό ὅποιος συνεχῶς τόν ἀναζητεῖ, γιατί δέν εἶναι ἄλλο ἡ ἀναζήτηση κι ἄλλο ἡ συνάντηση...
Γρηγόριος Νύσσης, Εἰς τόν Ἐκκλησιαστἠν, Ὁμιλία Ζ΄, PG 44, 719C

* * *

Θεού πνοή
Αρετή Μαυροπούλου
Είσαι παντού παρών
ο ορατά ανεύρετος
αλλά αόρατα
πάντα συμπάσχων.
Εσύ ο παντογνώστης
της εύλαλης σιωπής μου
ο ακατάληπτος.
Μια ζωή μου δώρισες να σε αναζητώ
στις χίλιες σιωπές
να σε ψάχνω
στα ταπεινά ξωκλήσια
στα αγιοκέρια
που ευωδιάζουν.
Να σε χάνω
κάποτε κάποτε
να σε βρίσκω πάλι
στις εικόνες των Αγίων
που δακρύζουν
στις ρυτίδες των απελπισμένων.
Να σε οσφρίζομαι
στην αλμύρα της Θάλασσας
στο Ανοιξιάτικο αγέρι
στην ευωδιά του γιασεμιού
στους πορφυρένιους ροδανθούς
που χαμογελούν.

* * *
Ο Μωυσής στη φλεγόμενη βάτο, ψηφιδωτό, Βσσιλική Αγίου Βιταλίου, Ραβέννα, 6ος αιώνας μ.Χ.

# Οθόνη Βοήθειας

Το φαινόμενο της θρησκείας.

# Καρτέλα Συντελεστών